text: Vi får solen at se på søndag
  16 december 2016 kl. 09.05
  Det grå vejr fortsætter fredag opg lørdag - men på søndag får vi solen at se, lover DMI.
  Det grå vejr vil dog fortsætte et par dage endnu.
  Den kølige fredag vil blive afløst af en noget mildere lørdag, hvor temperaturerne vil nå op omkring otte grader.
  De luneste temperaturer vil ramme de vestlige dele af landet. Vinden vil i løbet af lørdagen være svag til jævn mellem sydvest og vest.
  Mens det grå og fugtige vejr fortsætter ud på aftenen lørdag, vil det gradvist klare op mod nordvest i løbet af natten til søndag.
  - Det ser ud til, at det i løbet af natten til søndag vil klare op, og søndagen kommer der nok lidt eller nogen sol hist og her, så det ser generelt ganske lyst ud for søndagen over hele landet, siger vagthavende meteorolog ved Danmarks Meteorologiske Institut, DMI, Dan Nilsvall, til Ritzau.
  Med solen følger også et lille hop på termometeret. Temperaturerne vil i løbet af søndagen kunne bevæge sig op omkring de ni grader.
  Søndagens vejr vil dog ifølge Dan Nilsvall blive en kort fornøjelse, da der allerede i løbet af natten til mandag vil komme flere skyer ind over landet.
  Du kan ikke mærke det endnu Det var kun 3 sekunder Men Solen GIK senere ned i dag end i går #Solnedgang #PåVejModSommer pic.twitter.com/10SrNtpFhd
  
  